अजयसिंह ने पंजाब में जीता स्वर्ण पदक
68वींसीनियर भारोत्तोलन प्रतियोगिता पटियाला पंजाब में 25 से 29 दिसंबर तक हुई। इसमें खुड़ोत-झुंझुनूं के अजयसिंह शेखावत ने 77 किलोग्राम केटेगिरी में तीन सौ किलोग्राम वजन उठाकर स्वर्ण पदक जीता। अजय ने 168 किलो क्लीन एंड जर्क तथा 132 किलो स्नेच कुल 300 किलो वजन उठाया। आल ओवर में रजत पदक हासिल किया है।
पिता सूबेदार मेजर धर्मपालसिंह ने बताया कि अजय ने अपने ही रिकॉर्ड को तोड़ा है। इससे पहले अक्टूबर 2015 में हुई कॉमनवेल्थ प्रतियोगिता में 77 किलो कटेगिरी में 290 किलो भार उठाकर रजत पदक प्राप्त किया था। मात्र 18 वर्ष की आयु में ही कई नए कीर्तिमान स्थापित कर गांव, जिले राज्य का नाम रोशन किया है। उनकी इस उपलब्धि पर राजस्थान सरकार के खेल मंत्री गजेंद्रसिंह, जिला ओलिंपिक संघ के सचिव जिला भारतोलन के सचिव अजय प्रेमी अध्यक्ष मांगूसिंह, जिला खेल अधिकारी मनीराम नायक, राजस्थान शारीरिक शिक्षक संघ के प्रदेशाध्यक्ष सुनील चाहर, एडीईओ गुलझारीलाल जानू, प्रदेश कार्यकारणी के रतनलाल शर्मा, मदनलाल, सत्यवीरसिंह, मालीराम राजेश ओला आदि ने प्रसन्नता जताई है।
पटियाला में पदक के साथ अजय।
awa_Deva hin_Deva hin_Deva awa_Deva